NaiveNeuron/SloPal huggingface dataset:
Obrimčáková, Bibiána, poslankyňa NR SR (2010-12-14):
Ďakujem pekne, pán predseda. V rozprave vystúpili štyria poslanci. Z nich nikto nepodal pozmeňujúce a doplňujúce návrhy k prerokúvanému návrhu zákona. Pán predseda, prosím, dajte hlasovať o návrhoch uvedených v bodoch 1 až 9 vo IV. časti spoločnej správy, a to spoločne s odporúčaním gestorského výboru ich schváliť.
Šebej, František, poslanec NR SR (2014-03-18):
Ja len pánovi podpredsedovi Blanárovi jednu poznámku. Ja, naopak, ja, ja súhlasím s tým, že všetky podpisovania asociačných dohôd a tak ďalej môžu prísť až vtedy, keď tá situácia na Ukrajine sa ustáli na tom, že kto je vlastne tá nová legitímna reprezentácia krajiny potvrdená voľbami. A až na základe toho, že kto vlastne bude viesť Ukrajinu, do akej miery bude Ukrajina skutočne slobodná a demokratická, môže rozhodnúť o tom, že či Ukrajina spĺňa alebo nespĺňa kritériá na, na podpis povedzme asociačnej dohody. To je asi celý môj komentár. To je všetko, ďakujem.
Muňko, Dušan, poslanec NR SR (2020-10-20):
Pán poslanec, ani Zákonník práce, ani minimálna mzda nemá žiaden dopad na zamestnanosť. To, čo ste tu hovorili, je holý nezmysel. Na predchádzajúcom pôsobisku som hovoril so všetkýma veľkými, či s Klubom 500, alebo s veľkými firmami, či je to Volkswagen, ani jeden nemal problém s minimálnou mzdou. Neviem, kde ste došli k tomuto názoru, ale prepočítajte si, čo je z hľadiska 160 pracovných hodín alebo 170 minimálna mzda, koľko výnde, či zoženiete dneska pracovnú silu pod 5 alebo pod 6 euro. Takže neviem, o čom hovoríte, aj v tých najslabších regiónoch prakticky je ten zamestnávateľ schopný zaplatiť. A keď nie je schopný zaplatiť minimálnu mzdu, tak ako je u nás nastavená, nemá v tom regióne čo podnikať. To vám hovorím úplne s tým, že som prišiel z podnikateľského prostredia, viem, akých ľudí, ak máte ľudí na minimálnej mzde, tak aj tá fabrika takisto vyzerá. A teraz nehovorím o sl... nielen o službách alebo v textilnom priemysle, kde je, kde je najväčší problém na Slovensku. Treba sa zamyslieť, proste to, to, čo tu stále pravicová vláda hovorí aj o Zákonníku práce. Pozrite si Zákonník práce v Rakúsku. Pozrite si minimálnu mzdu. Takže zbytočne je tu hovoriť a nezmysly ohľadom minimálnej mzdy.
Mazurek, Milan, poslanec NR SR (2021-05-10):
Pán poslanec Ledecký (povedané so smiechom), poviem vám úprimne, ja som sa perfektne zabával pri tomto vašom prejave, ani jeden zväzáčik by z vás nemal väčšiu radosť, ako to, čo ste tu teraz predviedli. Táto óda na pani Kolíkovú (povedané so smiechom), to bolo niečo krásne, to, to naozaj, čakal som hocičo od vás, viem, že ste slabý rečník, slabý poslanec a celkovo nie veľmi morálne založený človek, ale až takto klesnúť, pán Ledecký? Ako naozaj. A tie vaše argumenty, lebo už, už sme tu riešili hocičo, ale zatiahnuť do odvolávania Kolíkovej druhú svetovú vojnu (povedané so smiechom), to je fakt extrém. Vysvetľovať nám tu, že opozícia tým, že kritizuje zjavné prešľapy a neuveriteľnú arogantnosť a bezcitnosť, s akou pristupuje pani Kolíková k výkonu svojho mandátu, k tomu, že tu vlastne niekto (povedané so smiechom) zavádza nejaké móresy spred druhej svetovej vojny, pán Ledecký, vy ste sa zbláznili? Sa vás pýtam úplne normálne. Čo ešte do toho chcete zatiahnuť? Veď fakt, ťahať do toho (povedané so smiechom) osemdesiatročnú minulosť, no proste neuveriteľné. A tá vaša hláška, že tu mali ľudia strach z Kisku, to čo je? Ja chápem, že máte s Kiskom biznis, rašelinisko, kláštor či kláštor, kaštieľ atď., veď u vás v obci to ide jedna radosť s pozemkami, dotáciami atď., ten legendárny Spišský Hrhov (povedané so smiechom), ale pravda je úplne iná. Ale len preto, že vy máte nejaký biznis s Kiskom, tak nám tu netárajte o tom, že nám sa nepodarilo skompromitovať Kisku. Veď on sa skompromitoval sám na tých videách, kde hovoril o tom, ako vydržal ten pozemok! On sa sám skompromitoval najlepšie tým, že podvádzal na daniach, tým, že ukradol pozemok, tým, že zapredal Slovenskú republiku, tým, že tlačil na vojenské muničné sklady do Popradu, však on sa zapredal absolútne a jasne úplne sám. A že Kisku sa nepodarilo skompromitovať? Veď to vidíme na tej vašej strane, ako padla, ako (povedané so smiechom) skutočne, už vám neostáva takmer nikto, a to, že budete mimo parlamentu, je už zrejmá vec.
Gibalová, Monika, poslankyňa NR SR (2010-10-13):
Ďakujem pekne. Pán Ondruš, nevyšla som k odborárom preto, lebo som listom v minulom volebnom období oslovila pána Gazdíka a žiadala som ho o zaujatie postoja k niektorým opatreniam, ktoré mali pomôcť nezamestnaným. Pán Gazdík si nepovažoval za povinnosť ani len negatívne mi odpísať. Po prevalení nehanebných praktík financovania sociálneho pokecu na ministerstve práce musím ale teraz oprášiť svoj výrok z minulého volebného obdobia, keď ste štedro rozdávali odborárom privilégiá. Až raz nebudem v parlamente, chcem byť odborárskym bossom. Prečo ste neuplatnili tieto skvelé demagogické nápady, keď ste vládli, ktoré ste nám tu predviedli? Prečo ste nemali odvahu zmeniť dôchodkový systém? Žiaľ, musím povedať, čo sa valorizácie týka, pán poslanec Ondruš, že v tomto vašom vystúpení ste sa paradoxne zastali bohatých ľudí. Ďakujem.
P. Hrušovský, predseda NR SR: (2004-12-02):
Otváram rozpravu. Pýtam sa, či sa chce prihlásiť z prítomných pánov poslancov niekto do rozpravy. Pán poslanec Galbavý, chcete do rozpravy? Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi návrhmi s odporúčaním gestorského výboru... K. Mitrík, poslanec: Schváliť.
Krajniak, Milan, minister práce, sociálnych vecí a rodiny SR (2020-05-12):
Pán poslanec Richter, vecne sa vyjadrím k tomu, čo ste hovorili v rozprave, potom o samotnom zákone, ale chcel by som povedať jednu vec, ktorú podľa mňa ani vy určite nechcete brániť alebo nejakým spôsobom obhajovať. My sa sme stretli viacerí kolegovia v novej vláde s tým, že v našich rezortoch, aj ja som sa s tým stretol osobne, v podriadených organizáciách alebo priamo na ministerstvách sme stretávali, s prepáčením, ožratých ľudí. A podľa zákona o štátnej službe nemôžme týchto ľudí postaviť ani mimo službu. Tí ľudia sú častokrát v riadiacich funkciách, dokonca v riadiacich funkciách, ktorí majú na starosti zabezpečenie krízového manažmentu a distribúciu a ďalšie záležitosti súvisiace s pomocou, ktorú poskytujeme zariadeniam sociálnych služieb, ochranné pomôcky distribuujeme a ďalšie veci. Ja jednoducho nechcem byť zodpovedný za to, a s tým sa teda stretli viacerí kolegovia, za normálnych okolností sú to, povedal by som, výnimočné prípady a vieme to dva mesiace riešiť, že čo s tým zamestnancom urobíme. Ale teraz na to nemáme čas ohrozovať ľudí. Takže ja si myslím, že aj v tejto časti, ktorá sa týka zákona o štátnej službe, je to skrátené legislatívne konanie odôvodnené, lebo my tým chránime životy a zdravie občanov, aby nám jednoducho takíto ľudia nerobili paseku. To je k skrátenému legislatívnemu konaniu. Vecne k tomu, čo ste spomenuli, sa vyjadrím v rozprave v prvom čítaní.
Figeľ, Ján, podpredseda NR SR (2013-06-04):
Posledný rečníkom prihláseným do rozpravy je Igor Matovič. Nech sa páči.
Horváth, Zoltán, poslanec NR SR (2010-10-20):
Teraz prosím, pán predsedajúci, dajte hlasovať o postúpení návrhu zákona do druhého čítania.
Bagačka, Michal, poslanec NR SR (2014-12-03):
Pán predseda, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch ktoré odzneli v rozprave, sme v treťom čítaní , prosím, otvorte rozpravu.
Duchoň, Daniel, poslanec NR SR (2013-10-24):
Ďakujem pekne. Rád by som zareagoval v tej časti, keď ste hovorili, že niekto obhajoval transformáciu na akciovú spoločnosť v prípade Nemocnice sv. Michala. Podstata alebo pointa, prečo sa transformovala bývalá nemocnica ministerstva vnútra na akciovú spoločnosť, bola v tom, že sa táto nemocnica spájala spolu s nemocnicou ministerstva obrany, ktorá už bola akciovou spoločnosťou. A jednoducho, keď sa chceli spojiť dva právne subjekty na rozdielnej báze, tak samozrejme, že musela sa transformovať na akciovú spoločnosť. Ale mali by ste skôr hovoriť o tom, ako čo bolo výsledkom transformácie vojenskej nemocnice, bývalej vojenskej nemocnice na akciovú spoločnosť. Výsledkom bolo to, že táto nemocnica, bohužiaľ, pod vtedajším vedením SDKÚ, z nej sa päť najlukratívnejších oddelení prenajalo súkromnej spoločnosti a výsledok bol nielen nevýhodná zmluva, kedy tá pôvodná nemocnica musela znášať väčšinu nákladov aj na prevádzku týchto prenajatých oddelení, ale aj celkový úpadok nemocnice, personálny rozvrat a, samozrejme, aj zlé hospodárenie. To znamená, vôbec neplatí to, že transformácia na akciovú spoločnosť nemocnice automaticky zaručí a zabezpečí, že nemocnica bude nejakým spôsobom efektívne hospodáriť. Keď som ja prišiel do tejto nemocnice, tak nemocnica vykazovala napríklad 40 mil. vtedajších korún po lehote záväzkov, po lehote splatnosti, kde každý deň telefonovali veritelia a dožadovali sa svojich peňazí, lekári boli demotivovaní, znechutení, mnohí dávali výpovede. To znamená, toto bol výsledok transformácie nemocnice na akciovú spoločnosť. Ďakujem.
J. Kvorka, poslanec: (2007-06-27):
Po druhé vám chcem povedať, že ja sa skutočne pohybujem medzi tými ľuďmi, medzi tými zamestnancami, ktorých sa to bezprostredne týka a jednoducho od nich sú podnety a námety toho, čo ich ťaží, a toho, čo by ste neboli schopní a ochotní akceptovať, rešpektovať a nechceli ste to riešiť. Čiže, ak tu tvrdíte, že my ideme proti zamestnancom, pravý opak je toho. My práve ideme tým zamestnancom v ústrety, aby sme im pomohli v tom, čo je pre nich nie dobré a to, čo týmto zamestnancom nevyhovuje a čo rieši tento Zákonník práce.
Fronc, Martin, poslanec NR SR (2013-03-26):
Pán predseda, dajte, prosím, hlasovať o zákone ako o celku s odporúčaním gestorského výboru schváliť ho.
Janiš, Stanislav, poslanec NR SR (2011-02-02):
Pán predseda, keďže sme hlasovali o všetkých pozmeňujúcich návrhoch, odporúčam hlasovať o tom, že Národná rada prerokuje predmetný návrh zákona v treťom čítaní ihneď.
Nachtmannová, Oľga, poslankyňa NR SR (2012-07-25):
Pán minister, ja nadviažem na vaše slová. Už druhý deň počúvam to, že predložený vládny návrh zákona predstavuje diskrimináciu určitých žiakov, že žiaci budú nútení študovať to, čo nechcú. Vy ste jasne prezentovali, že nikto nikoho nenúti a nikto nikoho nútiť nebude. Ale rovnako ozaj treba povedať, že štát má právo a dokonca by som povedala povinnosť vytvoriť určitý rámec potrieb hospodárstva. V súvislosti s týmto by som pripomenula trocha z histórie. Po druhej svetovej vojne Japonsko ako totálne zničená krajina s prevažne vysokokomínovým priemyslom premietlo predstavu, že treba ísť úplne inou cestou. Tieto vládne predstavy prezentovalo MITI, ktoré im ukázalo určitý indikátor, cestu, ktorou sa oplatí ísť. A toto bolo podporované aj finančne. Túto paralelu som použila zámerne, aby som dokumentovala, že ak štát ukáže aj vo vzdelávaní určitú cestu, ktorou sa oplatí ísť a bude to podporovať finančne, na tom nie je nič zlé. Určite to nie je diskriminačné a určite to nie je protiústavné, ako to tu bolo aj včera prezentované. Ide tu predsa nie o nariadenie, ide tu o odporúčanie, že sa to odporúčanie bude podporovať určitými aj materiálnymi prostriedkami, ozaj na tom nič zlé nie je. Konkrétny príklad, ako to môže fungovať, ako v praxi určitý subjekt podnecoval ľudí k štúdiu na dajme tomu odborných školách, predtým učňovkách, sú napríklad Železiarne Podbrezová. Vieme, aký tam je záujem o toto štúdium, pretože sa ukázalo, že to pre tie deti je výhodné, že si tam nájdu, a to nie je tak, že sú vzdelávaní, že tam chodia v montérkach špinavých, ako sa to často prezentuje, ale ako ste vy včera prezentovali, je to práca... (Prerušenie vystúpenia časomerom.)
Blanár, Juraj, podpredseda NR SR (2023-06-23):
Pán poslanec Kuriak, môžete reagovať na faktické poznámky.
Kondrót, Maroš, poslanec NR SR (2022-05-03):
Ďakujem pekne, pán predsedajúci. Vladko Faič, milý kolega, ďakujem, že si pripomenul správu SIS-ky, ktorá zhruba pred rokom zakývala spoločnosťou a nami v parlamente. Ako už bolo spomenuté, bolo zaujímavé, že sa takéhoto polo utajeného stretnutia zúčastnila prezidentka, najvyšší predstaviteľ štátu, čelní predstavitelia, premiér, vicepremiér, policajný šéf, minister vnútra, šéf inšpekcie a ďalší. Pán Pčolinský ako šéf SIS-ky sa poctivo snažil si robiť svoju robotu. Zachytil nebezpečenstvo takejto činnosti pre chod štátu, pre potenciálny rozvrat štátu, pre polarizáciu spoločnosti a v konečnom dôsledku, že to môže viesť až ku strate ťažko vydobytej a skúšanej vlastnej štátnosti. Nemožno však čakať, že by premiér alebo vicepremiér konali v duchu práva a spravodlivosti, veď práve tí toto porušovanie a znásilňovanie práva organizovali a ak sa náhodou v niekom „pohlo svedomie“ alebo si uvedomili škodlivosť a nebezpečenstvo takéhoto konania, rýchlo skončili vo väzbe. Toto zneužívanie politickej moci, znásilňovanie a ohýbanie práva, používanie trestného práva na zastrašovanie, trestanie a likvidáciu opozície nemá obdobu. Oveľa viac som čakal od predsedu Národnej rady. Nič sa nestalo. Ale najviac som čakal od prezidentky, takisto sa nič nestalo. Dnes už nečakám. Je mi jasné, že nielen ja som bol naivný. Čakať, že začne konať, vystúpi s plamenným prejavom v parlamente a na verejnosti, bolo viac než iluzórne. Povaliť vládu ako prvý slovenský prezident Michal Kováč dnes je jasné, že pani prezidentka plní zahraničný scenár a nedá sa do nej vkladať žiadna nádej. Ďakujem.
Danko, Andrej, predseda NR SR (2016-04-18):
Pán poslanec Jarjabek Dušan.
Tomčo, Štefan, poslanec NR SR (2011-02-08):
Prosím, dajte hlasovať o bodoch 2, 3 a 6 zo spoločnej správy s odporúčaním gestorského výboru schváliť.
Hudacký, Ján, poslanec NR SR (2013-05-30):
Chcem poďakovať všetkým, ktorí vystúpili v rozprave. Všetci ste sa zhodli na tom, že je dobré uviesť takýto návrh zákona, že má to svoje praktické výhody. Ja som vo svojom úvodnom príhovore jasne zdôraznil niektoré veci, či už je to ekonomické zabezpečenie rodiny, alebo udržanie väzieb v rodine, súdržnosti, fenomén vzájomnej dôvery, to je skutočne veľmi dôležitá vec. Ja som sa stretol vo viacerých takých rodinných firmách, keď som bol na diskusiách, skutočne je tam tá vnútorná radosť. Radosť z podnikania, taká vzájomná komunikácia bez toho, aby si dokonca uvedomovali, že vlastne podnikajú. Takže toto sú veľmi dôležité veci. Samozrejme, ja som nechcel ísť do konkrétnych ustanovení. Máme tam viac originálnych vecí, ktoré nenájdete v žiadnom zákone v celej Európskej únii, či je to už samotná rodinná živnosť, alebo rodinná farma, skutočne originálne právne formy. Za to, ja sa, ja som teda rád a som doslova až pyšný, sebapýcha nie je niekedy dobrá, ale ako niekedy sa sám čudujem, že ako dobre nám to vyšlo. Takže ja mám ambície, aby to nebol len také, že čosi, hókus-pókus, my sme na tom pracovali rok. To nie je nejaká vec, ktorá vzišla z večera na ráno, je to seriózny materiál. Ja teda chcem vyzvať všetkých, ktorí, ktorí len trochu rozmýšľajú a myslia to s tým Slovenskom dobre a s našimi rodinami dobre, aby tento návrh zákona podporili. Teším sa, samozrejme, na ďalšiu komunikáciu. Ja sa určite nevzdám toho návrhu zákona, budem ho precizovať, dokedy tento zákon nebude akceptovateľný, aby sa dostal do našej legislatívnej praxe. Ďakujem veľmi pekne všetkým.
Hrubý, Ján, poslanec NR SR (2023-10-25):
Sľubujem. (Potlesk.)
Hrnčiar, Andrej, podpredseda NR SR (2017-06-16):
Pán poslanec Viskupič, faktická poznámka.
Hlina, Alojz, poslanec NR SR (2012-07-31):
Ďakujem pekne. Ja len zopakujem, že sa bojím experimentov, špeciálne v strednej a východnej Európe, a znova zopakujem, že nezdieľam presvedčenie, že sme najgeniálnejší na svete. Ak bude odvod 4 percentá, bude to len to, plus-mínus, že odvod bude rovnaký, ako je v iných krajinách, podotýkam, v krajinách vedľa nás, prípadne na východ od Európy, teda vo východnej Európe. Nič viac, nič menej. Pánovi Brockovi len chcem povedať toľko, že ste korčuľovali na dosť tenkom ľade a vaša rétorika bola dosť blízko k egoizmu, čo uznáte, že sa kresťanskému politikovi nehodí. Ja len zľahka na to upozorňujem. Bojím sa, že toho egoizmu tu zazneje ešte strašne veľa a o demagógii ani nehovorím. Ďakujem pekne.
Žiga, Peter, podpredseda NR SR (2023-11-28):
Pán poslanec Grendel.
Pellegrini, Peter, predseda NR SR (2015-11-19):
Ďakujem pekne. Na vaše vystúpenie jedna faktická poznámka. Končím možnosť prihlásiť sa s faktickou poznámkou. Pán poslanec Jarjabek.
Hus, Igor, poslanec NR SR (2021-06-29):
Teraz budeme hlasovať o bodoch zo spoločnej správy 1 až 14 s odporúčaním gestorského výboru schváliť.
Grendel, Gábor, podpredseda NR SR (2020-05-19):
Poslankyňa Zemanová s faktickou poznámkou.
P. Kubovič, poslanec: (2007-09-04):
No a k tomu, čo povedala pani poslankyňa Vaľová, k tomu, čo povedala pani poslankyňa Vaľová, ja si naozaj, naozaj myslím, že pán poslanec Kukan jasne, tak ako to naznačil aj pán Mikloš, povedal, že si to vyžiadal na základe zákona č. 211, zákona o prístupe k informáciám, a k týmto dokladom sa dostal takou cestou, aká je legitímna. Ale vy ste nám tu prezentovali zase nejaké ďalšie iné výstupy. Mňa by napríklad zaujímalo, ako ste sa vy k nim dostali a akým spôsobom jednoducho ich máte v rukách, keď už kladiete takéto otázky tým, ktorí to naozaj spravili zákonným postupom a zákonným spôsobom. Myslím si, že jednoducho by ste si mohli uvedomiť, že v tejto chvíli, tak ako ste aj vyzvali pani poslankyňu Radičovú k tomu, popri tom odchádzate od témy a jednoducho bolo by dobré, keby ste si uvedomili, že my dnes neodvolávame pani poslankyňu Radičovú, ale ministerku pani Tomanovú – a to je podstata veci.
Glváč, Martin, podpredseda NR SR (2016-09-13):
Ukľudnite sa! (Reakcie z  pléna.)
Bugár, Béla, podpredseda NR SR (2011-07-07):
Pán poslanec Pelegrini.
Figeľ, Ján, podpredseda NR SR (2013-12-12):
Ďakujem pekne aj za túto výmenu. Uplynula devätnásta hodina, takže chcem oznámiť, že vzhľadom na to, že zajtra o deviatej pokračujeme v rokovaní neverejnou časťou schôdze, žiadam zamestnancov kancelárie, aby vykonali všetky potrebné opatrenia na zabezpečenie tohto neverejného rokovania vrátane zamedzenia úniku informácií z tejto sály. Potom budeme pokračovať po ukončení tohto neverejného rokovania aj v tejto rozprave. Ďakujem pekne za dnešok. Pekný večer. Dovidenia zajtra. (Prerušenie rokovania o 19.02 hodine.)
Laššáková, Jana, podpredsedníčka NR SR (2015-11-27):
Nekomentujte, vyzvala som vás, aby ste uvádzali hlasovanie. (Smiech v sále a reakcie z pléna.)
Huliak, Rudolf, poslanec NR SR (2024-04-18):
Pán predsedajúci, podávam procedurálny návrh, ako predkladateľ žiadam na presunutie bodu č. 47, tlač 250, na koniec schôdze.
Kovačócy, Marián, poslanec NR SR (2013-09-06):
Ďakujem za slovo. V rozprave vystúpili dvaja poslanci, pán poslanec Hlina a pán poslanec Kuffa. Avšak nepodali žiadne procedurálne návrhy. Pán predseda, dajte, prosím, hlasovať, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
T. Galbavý, poslanec: (2001-11-07):
Tu si neodpustím poznámku, čo sa týka ochrany prezidenta pred verejným hanobením, zastávam názor, že zvýšená špeciálna trestnoprávna ochrana, čiže zákon nie je prostriedkom, ktorým by si prezident republiky mal zaistiť alebo vynútiť vážnosť a úctu u svojich spoluobčanov. Ochrana prezidentovi, ako aj všetkým verejným činiteľom pred verbálnymi a ďalšími útokmi, ktoré protiprávne znižujú ich vážnosť, je inak prezidentovi a všetkým nám poskytovaná ako ktorémukoľvek občanovi. Budem teda stručnejší. Priznajme sa, že dnes sú aj výroky aj nás samotných, aj najvyšších ústavných činiteľov rôzne. Niektoré sú tvrdé, urážajú, dokonca šokujú, ale sú chránené imunitou. Práve toto je nevyvážené, pretože každý človek má právo na rovnosť pred zákonom. Zákony preto musia byť rovnaké pre všetkých a musia sa rovnako aplikovať na všetkých ľudí. Posledným nezanedbateľným argumentom na podporu mojej iniciatívy je fakt, že Slovenská republika slobodne pristúpila k podpísaniu medzinárodných zmlúv, ako napríklad Európsky dohovor o ochrane ľudských práv a Medzinárodný pakt o občianskych a politických právach. Chcem vás tiež informovať, že Helsinská komisia kongresu USA v rozhovoroch s predstaviteľmi Slovenskej republiky opakovane nastolila otázku zrušenia § 102, 103 Trestného zákona v spojitosti so slobodou prejavu, čiže s jej konfliktom. Rovnako posledný monitoring Rady Európy v Štrasburgu tieto paragrafy nazval a označil za problémové. Vážené dámy a páni, ja som už na konci, ale musím sa vám vyznať, že cieľom mojej iniciatívy nebolo vytvoriť nejakú legislatívnu dieru alebo vyzvať občanov, aby išli hanobiť všetky tieto inštitúcie verejných činiteľov, ale práve naopak, ja tiež zastávam názor a myslím si, že všetci občania, ale aj médiá, že by v slušnej demokratickej spoločnosti bolo zdravé a potrebné, aby občania, ale aj médiá prejavili aspoň minimálnu mieru lojálnosti voči republike a jej symbolom, taktiež prezidentovi republiky a najvyšším ústavným inštitúciám. Mala by tu existovať elementárna akceptácia existujúceho komplexu autorít, ale aby občania, ale aj médiá nestratili celkom cit pre lojálnosť a úctu k ideovým funkčným hodnotám tohto štátu, závisí aj od nás, ústavných a verejných činiteľov, v akých intenciách dokážeme akceptovať slobodu prejavu. Na záver môjho vystúpenia, pán predsedajúci, chcem využiť právo predkladateľa a prihlásiť sa ako prvý do rozpravy, kde budem veľmi stručný a chcem poskytnúť pozmeňujúci návrh. Za podporu môjho návrhu ctenej snemovni vopred ďakujem.
Šeliga, Juraj, podpredseda NR SR (2020-11-04):
Na vaše vystúpenie pán poslanec Baška a Kamenický. Pán poslanec Baška, nech sa páči.
Žiga, Peter, podpredseda NR SR (2024-01-16):
Pani poslankyňa Gažovičová.
Hrnčiar, Andrej, podpredseda NR SR (2018-02-07):
Pani poslankyňa Grausová.
Pellegrini, Peter, podpredseda NR SR (2020-07-07):
Pani poslankyňa Laššáková.
Kadúc, Miroslav, poslanec NR SR (2015-02-12):
Pri tomto referende ja by som bol rád, keby bolo platné, lebo podľa mňa by to neznamenalo absolútne nič, ale to je môj osobný názor. Sú tieto vaše úvahy, o ktorých ste hovorili, že neviete, či tých 50 %, to je dobré alebo zlé. Tak ale potom dostaňme sa do roviny, že 5-percentné kvórum na vstup do parlamentu je tiež nezmyselné. Ako sme k nemu prišli? Prečo je to 5, nie 2, 3, 4, 10, 15 %. Keď si zoberieme základný článok ústavy, čl. 2 ods. 1,ktorý hovorí o tom, že tá štátna moc vykonávaná buď priamo, alebo zastupiteľsky je rovnocenná, pre tento prípad je to zjavne nerovnocenné v neprospech referenda. Čiže o tom je tá diskusia opäť. My sme sa o tom bavili na tej volebnej skupinke. Ale teraz tá otázka doplňujúca je, keď teda vy ako minister máte pomerne mál voľného času, či nebolo vám ľúto ísť na to referendum s tým, že nebolo platné a šesť miliónov išlo do luftu.
Pellegrini, Peter, predseda NR SR (2015-03-10):
Ďakujem. Hlasujme o pozmeňujúcom či procedurálnom návrhu pána poslanca, ktorý hovorí, že ústavnoprávny výbor má posúdiť svoje vlastné stanovisko, ktoré už prednedávnom zaujal, lebo sa mu zdá prekonané. Nech sa páči, hlasujme. (Hlasovanie.) Prítomných 111, za 35, proti 67, zdržalo sa 9. Návrh sme neschválili. Poprosím ešte tabuľu, či ešte má niekto záujem podať procedurálny. To už bola chyba, ďakujem. Panie poslankyne, páni poslanci, pristúpime k druhému čítaniu o zákone z 12. februára 2015, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou. Materiál je uvedený ako tlač 1460. Dávam slovo spoločnému spravodajcovi z výboru pre zdravotníctvo poslancovi Ladislavovi Andreánskemu a prosím ho, aby informoval Národnú radu o výsledku prerokovania vráteného zákona vo výboroch. Nech sa páči, pán poslanec. (Rokovanie o zákone z 12. februára 2015, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 1460.)
Dostál, Ondrej, poslanec NR SR (2023-11-28):
No... nenapočítal som do dvoch, takže mi neplynie čas. Takže ako povedal pán poslanec Grendel... (Prerušenie vystúpenia predsedajúcim.)
A. Belousovová, podpredsedníčka NR SR: (2009-09-16):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne. Ústne sa do rozpravy prihlásil pán poslanec Lipšic. Uzatváram možnosť podania ústnych prihlášok do rozpravy. Pán poslanec Lipšic, máte slovo.
Pollák, Peter, poslanec NR SR (2023-02-07):
Ďakujem pekne. Keďže tu rečník vlastne z uplynulej rozpravy nie je, tak chcem vlastne povedať pánovi ministrovi, že z jeho kritiky nech si nerobí nič a chcem vysvetliť aj pánovi ministrovi, že filozofia SaS-ky je založená na takých dvoch platformách. Jedna platforma je tá, že hovoria, že nechať to tak, jednoducho to sa poddá. Silný prežije, slabý pokape. A tá druhá platforma je o tom, že ešte skôr, než by mali oni prichádzať s nejakými návrhmi, tak pre nich je jednoduchšie to kritizovať. Návrhy, s ktorými ste napríklad prišli aj vy, pán minister, a je naozaj jednoduché kritizovať. Jednoducho na každého psa sa palica nájde a v tom sú naozaj akože excelentní. Nič za dva a pol roka, kedy boli súčasťou vlády, pre ľudí nepriniesli. Naopak, vlastne pohoršili ešte občanom Slovenskej republiky tým, že napríklad aj pán Viskupič prišiel s návrhom, ktorý zavádza registračné poplatky za autá, a tak ako som spomínal v predchádzajúcej faktickej, že za obyčajnú Felíciu ten človek zaplatí oveľa viac, ako to auto stojí. Čiže namiesto toho, aby prichádzali oni s návrhmi ešte predtým, ako to má naozaj vyzerať, ako si to oni predstavujú, tak oni budú kritizovať vaše návrhy, naše návrhy a budú stále do nich špárať ako hodinári. Oni nie sú hodinári, oni sú poslanci Národnej rady a oni by mali predkladať návrhy, tak ako si oni predstavujú. Nielen kritizovať to, za čo sa nájde nejaká väčšina v parlamente a čo bude schválené. Toto je obraz toho a ja chcem, aby aj občania Slovenskej republiky videli, kto naozaj za občanmi Slovenskej republiky stojí a, naopak, kto im poškodzuje. Ďakujem.
Dostál, Ondrej, poslanec NR SR (2023-11-24):
Pán minister Šutaj Eštok, ja nerozumiem tomu, prečo musíte stále klamať, a dokonca vo veciach, ktoré ani priamo nesúvisia s tým, o čom rokujeme. Povedali ste, že ja som sa musel ospravedlniť pánovi Haščákovi miesto pani ministerky Kolíkovej. No, pokiaľ štát poruší zákon a príslušné orgány konštatujú, že niekto bol nezákonne väzobne stíhaný, tak je úplne štandardná rozhodovacia prax ministerstva spravodlivosti, že sa ospravedlní a vyplatí mu primeranú finančnú náhradu. A v prípade, že sa, že tá finančná náhrada je nad 5-tisíc eur, ospravedlňuje sa ministerka alebo ospravedlnenie v mene štátu podpisuje ministerka alebo minister, keď je to do 5-tisíc eur, príslušný štátny tajomník. A pán Haščák si vy... vyčíslil tú náhradu na 13 až 16 mil. eur, čo bolo teda nerealistické, ale keby žiadal, tak ministerstvo by mu nejakú náhradu priznalo, nepochybne by to bolo nad 5-tisíc eur, určite by to nebolo 13 ani 16 mil. eur, ale bolo by to nad 5-tisíc eur a podpísala by to ospravedlnenie paniam... pani ministerka. Keďže však pán Haščák povedal, že pokiaľ sa mu štát ospravedlní, nebude žiadať finančnú kompenzácie, bol... finančná kompenzácia bola nula, čiže menej ako 5-tisíc, podpísal sa pod to štátny tajomník, ktorým som bol v tom čase ja. Čiže je lož, keď tvrdíte, že pani ministerka Kolíková nechala to ospravedlnenie na mňa, pretože tak to bolo v súlade s tým, ako ministerstvo pracovalo, ako ministerstvo rozhodovalo a kto čo podpisoval. Druhá vec, že sa tá debata zúžila iba na, na jednu vec, no ale tá vec je podstatná, naozaj keby ste urobili iba divadlo na hraniciach, ktoré údajne od... odplašilo migrantov, tak to samotné by asi nebol dôvod na odvo... (Prerušenie vystúpenia časomerom.)
Paška, Pavol, predseda NR SR (2012-06-19):
Pán kolega, najprv treba sformulovať návrh na hlasovanie a potom ho odôvodniť.
Laššáková, Jana, podpredsedníčka NR SR (2014-12-02):
Pán poslanec Kamenický, nech sa páči.
K. Tóthová, poslankyňa: (2009-04-15):
Po prvé, konštatujem, že predložený vládny návrh spĺňa z formálnej a právnej stránky všetky požiadavky vyplývajúce zo zákona o rokovacom poriadku. Ďalej chcem informovať, že predložený vládny návrh zákona o sudcoch a prísediacich predkladá ministerstvo spravodlivosti ako iniciatívny návrh a, samozrejme, aj novelizuje niektoré súvisiace právne predpisy. Z návrhu zákona je zrejmý účel, pre ktorý sa tento legislatívny návrh podáva, a dôvodová správa  uvádza, že predložený legislatívny návrh je v súlade s ústavou, ústavnými zákonmi, ako aj medzinárodnými zmluvami, ktorými je Slovenská republika viazaná, ako aj zákonmi a právom Európskej únie. Pripojená doložka zlučiteľnosti dáva informáciu, že predložená problematika nie je upravená v práve Európskeho spoločenstva. Návrh zákona bude mať dopad na verejné financie, tak ako je to v doložke uvedené a tak ako to bližšie uviedol pán minister vo svojom úvodnom slove. Vychádzajúc z oprávnení, ktoré pre mňa ako spravodajkyňu vyplývajú z príslušného rokovacieho poriadku odporúčam, aby sa Národná rada Slovenskej republiky potom uzniesla na tom, aby vládny návrh zákona bol prerokovaný v druhom čítaní a aby sa týmto legislatívnym návrhom zaoberal ústavnoprávny výbor a Výbor Národnej rady pre verejnú správu a regionálny rozvoj, tak ako to navrhol predseda Národnej rady Slovenskej republiky a za gestorský výbor bol určený ústavnoprávny výbor s tým, že výbory predmetný vládny návrh zákona prerokujú v druhom čítaní do 10. júna a gestorský výbor do 12. júna. Vážený pán podpredseda Národnej rady, uviedla som spravodajskú správu. Otvorte, prosím, rozpravu, do ktorej sa hlásim ako prvá.
Pčolinský, Peter, podpredseda NR SR (2022-12-07):
Otváram rozpravu. Do rozpravy som dostal jednu písomnú prihlášku pána poslanca Svrčeka, nech sa páči, pán poslanec.
P. Hrušovský,  podpredseda NR SR: (2001-10-18):
(Hlasovanie.) Prítomných je 97 poslancov, za 4, proti 70, zdržalo sa 22 , nehlasoval 1. Neschválili sme uvedené body.
Zmajkovičová, Renáta, podpredsedníčka NR SR (2014-03-19):
Kým dám reakciu pani podpredsedníčke Jurinovej, pán poslanec, poprosím vás, skutočne buďte trošku slušnejší, chovajte sa slušne. Nech sa páči, pani podpredsedníčka Jurinová. (Reakcia z pléna.) Nevykrikujte, prosím vás, pán poslanec! (Reakcia z pléna.)
Paška, Pavol, predseda NR SR (2013-09-11):
Chcete pokračovať poobede? Tak vás poprosím, prerušujem rokovanie. Vyhlasujem obedňajšiu prestávku a budeme potom pokračovať vystúpením pána poslanca od 14.00 hodiny. (Prerušenie rokovania o 12.01 hodine.) (Pokračovanie rokovania o 14.00 hodine.)
Pellegrini, Peter, predseda NR SR (2023-10-25):
Pán predseda Richter.
P. Abrhan, poslanec: (2009-09-11):
Uvedený návrh bol doručený poslancom Národnej rady v stanovenej lehote, čím boli splnené podmienky určené zákonom o rokovacom poriadku. Predseda Národnej rady posúdil uvedený návrh podľa legislatívnych pravidiel v súlade so zákonom o rokovacom poriadku a zaradil ho na rokovanie dnešnej schôdze Národnej rady. Konštatujem, že uvedený návrh spĺňa z formálnoprávnej stránky všetky náležitosti uvedené v zákone o rokovacom poriadku, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 24. augusta 2009 č. 1242 a podľa § 71 rokovacieho poriadku navrhujem, aby návrh zákona prerokovali ústavnoprávny výbor, výbor pre verejnú správu a regionálny rozvoj, výbor pre obranu a bezpečnosť, výbor pre vzdelanie, mládež, vedu a šport, výbor pre ľudské práva, národnosti a postavenie žien a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby predmetný návrh zákona prerokovali výbory v lehote do 14. októbra 2009 a gestorský výbor do 16. októbra 2009. Vážený pán predseda, ďakujem, skončil som. Prosím, otvorte rozpravu k uvedenému návrhu zákona.
Zmajkovičová, Renáta, podpredsedníčka NR SR (2012-08-02):
Ďakujem, pán minister. Ďalšiu otázku položil opätovne pán poslanec Zsolt Simon. Otázka je položená podpredsedovi vlády a ministrovi financií Petrovi Kažimírovi: „Vážený pán minister, prečo Slovenská republika odsúhlasila, že slovenským farmárom sa v roku 2013 budú znižovať priame platby prevyšujúce 300-tisíc eur o štyri percentá.“ Odpovedať bude pán minister hospodárstva Tomáš Malatinský. Nech sa páči, pán minister.
Jakab, Július, poslanec NR SR (2024-02-27):
Ďakujem, ďakujem za všetky faktické poznámky, ktoré som dostal. Najviac ma inšpiroval asi Peťo Pollák. Peťo Pollák hovoril, že možno to zle hovoríme súčasnej vládnej koalícii, možno sa zle vyjadrujeme, možno hovoríme iným jazykom a tak ja by som skúsil ešte jeden príbeh k tomuto, ktorý sa stal 15. 2., kde šéf Kremľa Vladimir Putin sa 15. 2. počas návštevy továrne na výrobu tankov na Urale snažil motivovať Rusov, aby mali viac detí. A on povedal, citujem: „Ak chceme prežiť ako etnikum žijúc v Rusku, musíme mať aspoň dve deti. A na to, aby sme sa mohli rozširovať a rozvíjať, potrebujeme aspoň tri deti v rodine." Tak keď to on chápe, tak to podľa musí chápať každý líder krajiny, že najdôležitejšie sú ďalšie generácie pre zachovanie republiky a teda v tomto prípade Slovenskej republiky, a preto chcem aj vyzvať koaličných poslancov, že nerušte pomoc rodinám, neznižujte pomoc deťom a keď máte možnosť pomôcť matkám, tak ako je to v prípade tohto zákona, tak poďme tým matkám pomôcť, aby sme ako krajina, aby sme ako krajina prežili, aby sme mohli ďalej prosperovať. Ďakujem pekne.
Kažimír, Peter, podpredseda vlády a minister financií SR (2015-03-12):
Ďakujem, pán podpredseda. Návrh zákona o registri adries a o zmene a doplnení niektorých zákonov sa predkladá na základe Národnej koncepcie informatizácie verejnej správy, ktorá ustanovuje architektúru integrovaných informačných systémov verejnej správy a princípy zavádzania elektronických služieb na Slovensku. Dôvodom na vypracovanie návrhu zákona je potreba legislatívnej úpravy jedného zo základných registrov podľa Národnej koncepcie informatizácie verejnej správy, a to registra adries. Register adries, ktorý sa predmetným návrhom zákona má zriadiť, bude obsahovať informáciu o adresách a adresných bodoch bytových budov a nebytových budov na území Slovenskej republiky bez ich väzby na osoby, ktoré k nim disponujú právami, a to na účely ich využitia ako referenčných údajov inými orgánmi verejnej moci vrátane vyšších územných celkov a obcí pri výkone ich pôsobnosti. Zároveň bude tento register významnou podporou zložiek integrovaného záchranného systému. Nová databáza údajov prispeje k zlepšenej orientácii zasahujúcej rýchlej zdravotnej pomoci, hasičov, Policajného zboru, ale aj obecných polícií či subjektov zabezpečujúcich zásahy pri poruchách vody, plynu a elektriny. Činnosť týchto zložiek sa tým stane rýchlejšia a efektívnejšia, pretože sa zavádza nový inštitút, ktorým je tzv. adresný bod ako geopriestorový údaj označujúci polohu vstupu do každej bytovej budovy a každej nebytovej budovy. V nadväznosti na elektronizáciu verejnej správy sa novelizuje aj zákon o občianskych preukazoch, v ktorom sa umožňuje elektronicky požiadať o vydanie nového občianskeho preukazu pri skončení doby jeho platnosti, pri zmene trvalého pobytu, ako aj elektronicky oznámiť stratu alebo odcudzenie občianskeho preukazu. To umožní znížiť neproduktívny čas občanov strávený administratívnym vybavovaním a prispeje to k poskytnutiu kvalitných verejných služieb na úseku vydávania občianskych preukazov čo najefektívnejším spôsobom, čo ja obzvlášť vítam, lebo dúfam, že to bude stáť aj menej peňazí našich daňových poplatníkov. Pre občana to teda znamená menej cestovania a míňania pracovného času, ale i dovoleniek. Toľko na úvod. Ďakujem.
Suchánek, Alan, poslanec NR SR (2019-05-13):
Ďakujem za slovo. Ja by som sa vrátil k tomu zneužívaniu, ako si hovoril, tej rýchlej zdravotnej služby a k tým krajským operačným strediskám. Rozprával som s veľmi šikovnou zdravotnou sestrou, ktorá robí mimo iné aj na OAIM a chodí robiť ešte aj do služby na takúto COS ZZS-ku. Je to veľmi šikovné dievča, je zorientované, a keď začne klásť otázky, aby zistila, že či je potrebné poslať tam tú rýchlu zdravotnú službu s lekárom alebo bez lekára, a keď začne niektorým vysvetľovať, že ale veď toto ani nie je dôvod na to, aby prišla rýchlo zdravotná služba, tak má problémy, obyčajne ju potom, po telefóne jej nadávajú a prichádzajú na ňu sťažnosti. Čiže ľudia si na to veľmi zvykli, berú to ako, doslova ako taxík do nemocnice a s týmto bude ozaj veľký problém niečo spraviť. Jediná vec, ktorá, si myslím, ktorá by to dokázala vyriešiť, je ekonomická zainteresovanosť pacienta vtedy, ak to nie je indikované. Toto bude veľmi ťažké presadiť, ak sa to vôbec niekedy presadí. Ak by sa to podarilo, potom, samozrejme, mnoho vecí môže byť vyriešených. Aj ekonomicky, aj potom s dostupnosťou tej zdravotnej služby. K tým praktickým sestrám. Konkrétne teda v tomto zákone sme doplňovali do zákona, aby u pediatra mohla pracovať praktická sestra. Do zákona sa to doplnilo alebo dodalo preto, že pediatrická spoločnosť to žiadala, a tvrdila, teda že garantuje, že neklesne kvalita zdravotnej starostlivosti. To je to najdôležitejšie, pretože tú, tú kvalitu garantuje lekár. Ak bude akýkoľvek problém, tak ponesie zodpovednosť lekár. A keď to oni potrebujú, tak si myslím, že im to treba dať. Okrem toho ja si pamätám, keď v každej pediatrickej ambulancii boli dve sestry... (Prerušenie vystúpenia časomerom.)
Hrnčiar, Andrej, podpredseda NR SR (2017-06-13):
Ďakujem. Pýtam sa, či chce zaujať stanovisko spravodajca? Nie je tomu tak. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 435/2001 Z. z. o patentoch, dodatkových ochranných osvedčeniach a o zmene a doplnení niektorých zákonov (patentový zákon) v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 549, návrh na jeho pridelenie na prerokovanie výborom je v rozhodnutí č. 575. Prosím podpredsedníčku vlády a ministerku spravodlivosti Slovenskej republiky Luciu Žitňanskú, aby vládny návrh zákona uviedla.
Petro, František, poslanec NR SR (2015-11-13):
Teraz budeme hlasovať o bode 2 spoločnej správy. Odporúčanie gestorského výboru je neschváliť.
Číž, Miroslav, poslanec NR SR (2016-07-07):
Ďakujem pekne. Dovoľte mi na chvíľočku len jeden názor. Je niečo bezprecedentné, čo robíte, pani podpredsedníčka, a podľa môjho názoru je to absolútne... (Prerušenie vystúpenia podpredsedníčkou NR SR.)
F. Petrák, poslanec: (2001-12-19):
J. Migaš, predseda NR SR: Predseda Klubu HZDS Tibor Cabaj.
Kubovič, Pavol, poslanec NR SR (2010-10-12):
Ďakujem za slovo. Vážený pán predseda, pani poslankyne, páni poslanci, Zahraničný výbor Národnej rady Slovenskej republiky ma uznesením č. 19 z 30. septembra 2010 určil za spravodajcu k vládnemu návrhu zákona o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (tlač 89). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Predseda Národnej rady Slovenskej republiky rozhodnutím č. 72 z 24. septembra 2010 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku NR SR a podľa legislatívnych pravidiel na jeho prerokovanie v Národnej rade Slovenskej republiky. Zo znenia návrhu zákona je zrejmý účel navrhovanej úpravy. Dôvodová správa obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami a o tom, že návrh zákona nebude mať dopad na verejné financie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Ak sa Národná rada Slovenskej republiky rozhodne prerokovať návrh zákona v druhom čítaní, navrhujem v súlade s rozhodnutím predsedu Národnej rady Slovenskej republiky č. 72 z 24. septembra 2010 a podľa § 74 ods. 1 rokovacieho poriadku Národnej rady Slovenskej republiky, aby návrh zákona prerokovali výbory, a to Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Zahraničný výbor Národnej rady Slovenskej republiky. Za gestorský výbor navrhujem Zahraničný výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní vo výboroch do 24. novembra 2010 a v gestorskom výbore do 26. novembra 2010. Pán predseda, otvorte, prosím, všeobecnú rozpravu k tomuto návrhu zákona.
Pčolinská, Adriana, poslankyňa NR SR (2017-06-13):
Ďakujem. Ďakujem pani kolegyni Gaborčákovej a pánu kolegovi Gröhlingovi za podporu a vyjadrenie ich stanoviska. Na otázku vás, pán kolega Petrák, predmetný údaj 25-tisíc nájdete v materiáli z medzirezortného pripomienkovania. Tam ho nájdete. A pokiaľ ide o iné údaje, všetky údaje, ktoré uvádzam, som si overila. Spravidla v mojich prejavoch nepostavím údaje na vode. Vždycky si to overím, aby to, s čím operujem, malo nejaké reálne ratio. A to, že tie moje prejavy alebo prejavy iné, ktoré sa týkajú školstva, sú emotívne, vychádzajú z holej skutočnosti a síce, že školstvo máme v situácii a v stave, v akom je, a ľudia, ktorí v ňom pracujú, či už priamo alebo nepriamo, sú znechutení a ich reakcie potom majú tento emotívny charakter. Čiže nie je to snaha o senzáciu a už vonkoncom nie populizmus. Je to proste prezentovanie holých faktov, s ktorými keď pracujete v dennodennom živote, spôsobuje, že možno tí ľudia reagujú emocionálne. Ďakujem.
Pellegrini, Peter, podpredseda NR SR (2020-07-24):
Ďakujem. Pani poslankyňa Mierna.
Hrušovský, Pavol, podpredseda NR SR (2011-07-08):
Pán poslanec Marcinčin.
Grendel, Gábor, podpredseda NR SR (2021-10-19):
S reakciou na faktické poznámky – pán poslanec Kéry.
Grendel, Gábor, podpredseda NR SR (2021-06-23):
Prezentujme sa a hlasujme. (Hlasovanie.) Prítomných 134 poslancov, za 134, proti nikto, nezdržal sa nikto, hlasovali všetci prítomní. Tento návrh sme schválili. Ešte mám avizovaný procedurálny návrh od pána poslanca Kyselicu. Nech sa páči, pán poslanec.
Poliačik, Martin, poslanec NR SR (2015-02-05):
Pani podpredsedníčka, veľmi oceňujem tú informáciu, len, prosím, rozšírte ju, bolo šesť hlasovaní po sebe, v ktorých podľa všetkého ste hlasovali s kartou pána predsedu parlamentu, pretože je šesťkrát za sebou vykázaný, akože bol v miestnosti a hlasoval, a vy ste šesťkrát za sebou vykázaná, akože ste tu neboli v tejto miestnosti. Ja chápem, že ide o ľudský omyl a nemám žiadny záujem z toho niečo robiť, ale šesť hlasovaní po sebe bol pán Pellegrini vykázaný v hlasovaní ako hlasujúci poslanec a vy ste boli vykázaná ako neprítomná poslankyňa.
Figeľ, Ján, podpredseda NR SR (2013-06-21):
Žiada si spoločné slovo spoločná spravodajkyňa? Nie je tomu tak. Ďakujem pekne obidvom, vlastne všetkým. A prerušujem rokovanie o tomto bode programu. Budeme pokračovať v druhom čítaní o návrhu poslanca Jozefa Kollára na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov. Návrh zákona má parlamentnú tlač 468 a spoločná správa výborov 468a. Teraz dávam slovo poslancovi Jozefovi Kollárovi, aby návrh zákona odôvodnil. Nech sa páči. (Rokovanie o návrhu poslanca Národnej rady Slovenskej republiky Jozefa Kollára na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov , tlač 468.)
Hrnčiar, Andrej, podpredseda NR SR (2016-10-20):
Pán poslanec Uhrík.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 144 poslancov, za 143, 1 nehlasoval. Konštatujem, že návrh sme schválili. Vážené panie poslankyne, páni poslanci, chcem vás informovať ešte o tom, že navrhovatelia páni poslanci, pani poslankyňa Kaščáková, pán poslanec Rajtár stiahli 46. bod schváleného programu, to znamená návrh na vydanie novely zákona č. 516/2008 Z. z. o Audiovizuálnom fonde (tlač 1011). Po prestávke potom budeme pokračovať v rokovaní. Ešte predtým procedurálny, pani poslankyňa Verešová.
Glváč, Martin, podpredseda NR SR (2018-06-14):
Ďakujem. Doplňujúca otázka, pán poslanec, máte záujem? Nech sa páči.
Kvasnička, Marián, poslanec NR SR (2015-09-30):
Podávam spravodajskú... (Prerušenie vystúpenia predsedajúcim.)
Blanár, Juraj, podpredseda NR SR (2021-03-30):
Pán poslanec Zajačik, môžete reagovať na faktické poznámky, nech sa páči.
M. Číž, podpredseda NR SR: (2008-02-13):
Vážené panie poslankyne, páni poslanci, podľa schváleného programu by mali teraz nasledovať tri body, tri vládne návrhy zákonov, ktoré  má predkladať minister spravodlivosti Štefan Harabin, ale zo známych dôvodov nemôže, takže ich má predložiť podpredseda vlády Čaplovič, ide o body 36 až 39. Chcem sa opýtať vzhľadom na to, že pán Čaplovič z vážnych pracovných dôvodov sa nemohol zúčastniť tohto rokovania, či by sme ešte prerokovali tri zákony o Železničnej polícii, energetike a o správnych poplatkoch komoditnej burze. Tieto zákony nenaznačujú problém politický. Dobre, ďakujem veľmi pekne. Požiadam ministra dopravy, aby začal uvádzať teda návrhy zákonov, máme ešte dvadsať minút do devätnástej hodiny. Nech sa páči.
Blaha, Ľuboš, poslanec NR SR (2021-05-10):
Pani ministerka, vy ste v jednom momente označili poslancov Národnej rady, že milí moji, tak to je asi to slušné Slovensko, to je ten spôsob, ako sa máme oslovovať. Takže skúsime tak, dobre? Milá moja, ten váš rozkošný úvod, keď ste povedali pán premiér a otočili ste sa na Igora Matoviča, to bolo tak dehonestujúce voči Eduardovi Hegerovi, že mi ho normálne prišlo ľúto. Však ho, preboha, už toľko neponižujte. Heger je premiér, nie Matovič, aspoň oficiálne, dobre? A teraz pokračovali ste, že vy vlastne môžete za všetko, za koňovho brata tety syna. Pani Kolíková, my sa nebavíme o koňovom bratovi tety syna, my sa bavíme o vašej sestre, o vašom bratovi a spoločníkovi, cez ktoré vyciciavate štát a okrádate bežných ľudí. To je dramatický rozdiel. A keď hovoríte, že to je úplne normálne, že takéto úspešné rodiny existujú, ako ste vy Kolíkovci. No poviem vám, že od rodiny Corleonovcov takáto úspešná rodina ešte nebola na svete. Od rodiny Corleonovcov nie. Tam bol vtedy tuším don Corleone, dneska máme donna Mária. Výborne, gratulujem. Pani Kolíková, vraj máme strach z vás. Z vás máme mať strach? Však vy ste boli jedna naša obľúbená štátna tajomníčka. Vy ste boli za vlády Roberta Fica tá, ktorá garantovala tú spravodlivosť na ministerstve spravodlivosti! Prečo by sme z vás mali mať strach, preboha? Však vy ste dokonca vydržala vo vláde SMER-u dlhšie než sám Robert Fico. Vy ste niekoľko mesiacov po ňom ešte po vražde Kuciaka vydržali vo vláde (povedané so smiechom) a ďalej ste si nechali kočíkovať svoje deti sekretárkami. Veď to je fantastické! Ja, ako prečo by sme z vás mali mať strach, nerozumiem. Pani kolegyňa, vy jednoducho vyciciavate štát, to je problém, ako taká pijavica vyciciavate štát. Tie zákazky a kšefty, ktoré robíte so Slovenskou televíziou cez firmu vášho brata, to je tak predražené a tak podozrivé, že sa teraz postaviť a tváriť sa, že vy ste taká bludná Holanďanka, že vy ani neviete, vy sa tak potulujete a brat zarába, sestra zarába, vy máte z toho zisky a nič sa nedeje. Pani kolegynka, nebláznite, toto bolo celé na smiech.
Figeľ, Ján, podpredseda NR SR (2012-06-19):
Ďakujem pekne. Pán poslanec Martvoň.